યુરોપમાં બાસમતી ચોખાના ટ્રેડમાર્ક મુદ્દે ભારત-પાક. વચ્ચે જંગ - Garavi Gujarat
Home Business news યુરોપમાં બાસમતી ચોખાના ટ્રેડમાર્ક મુદ્દે ભારત-પાક. વચ્ચે જંગ
યુરોપમાં બાસમતી ચોખાના ટ્રેડમાર્ક મુદ્દે ભારત-પાક. વચ્ચે જંગ
યુરોપિયન યુનિયનમાં બાસમતી ચોખાના ટાઇટલ હક મેળવવા માટે ભારત અને પાકિસ્તાન વચ્ચે જંગ ચાલુ થયો છે. ભારતે બાસમતીના વિશેષ ટ્રેડમાર્ક માટે યુરોપિયન યૂનિયનમાં અરજી કરી છે. આ અરજી સ્વીકારવામાં આવે તો યુરોપીય યુનિયનમાં બાસમતીના ટાઈટલનો હક ભારતને મળી જશે, પરંતુ પાકિસ્તાન તેનો જોરદાર વિરોધ કર્યો છે.
વિશ્વમાં બાસમતીની નિકાસ માત્ર ભારત અને પાકિસ્તાન જ કરે છે. સંયુક્ત રાષ્ટ્રના ડેટા અનુસાર દુનિયામાં સૌથી વધારે બાસમતીની નિકાસ ભારત કરે છે. ભારતની વાર્ષિક નિકાસ 6.8 બિલિયન ડોલર છે. પાકિસ્તાન 2.2 બિલિયન ડોલર સાથે ચોથા ક્રમાંકે છે. લાહોરની અલ-બરકત રાઈસ મિલ્સના માલિક ગુલામ મુર્તઝા કહે છે કે, આ અમારા માટે પરમાણુ બોમ્બ ફેંકવા સમાન છે. તેઓ અમારા બજારોને હડપ કરવા માંગે છે.